JUMAL KÕNELEB
Tervist!
Kas tahad oma eluga head vilja kanda?
Mina küll tahan.
Johannese 15:16 julgustab Jeesus meid:
"Teie ei ole valinud mind, vaid mina olen valinud teid
ja olen seadnud teid, et te läheksite ja kannaksite vilja
ja et teie vili jääks."
Jeesus on see, kes meid kutsus, päästis ja oma armus valis
ning seadis meid, et kannaksime vilja.
Millest vili siis tekib?
Kas peab kõvasti ponnistama, et tekiks palju rõõmu?
Nii see ei käi. Vili ei alga viljast.
Vili saab alguse seemnest.
Ka seeme ei kanna automaatselt vilja, sest esmalt kasvab seemnest puu.
Jeesus ütleb Matteuse 12:33:
"Kui puu on hea, siis on ta viligi hea,
kui puu on halb, siis on ta viligi halb;
sest puud tuntakse tema viljast."
Jeesus ütleb otse, et meie saame otsustada,
millise puu me rajame ning millist vilja selle kaudu kanname.
Meie otsustame.
Tehkem siis puu heaks ja selle viljad heaks.
Kuidas selle tegemine käib?
Seda me uurimegi.
Kui mõtleme, kust vili tuleb ja kuidas puud heaks teha,
siis see saab alguse seemnest.
Jumal annab meile seemned.
Mis on Jumala riigi seeme?
Jeesus ütleb Markuse 4:30 nii:
Millega võiksime võrrelda Jumala riiki
või millise tähendamissõnaga seda kujutaksime?
Sinepiivakesega..."
See siin on avokaadoseeme, mis on veidi suurem.
Sinepiseeme on pisitillukene. Seda pole korralikult nähagi.
"Sinepiivakesega, mis on, kui see külvatakse maha,
väiksem kõigist seemneist maa peal."
Näeb välja tähtsusetu.
"Ent kui see on külvatud, siis see sirgub
ja kasvab suuremaks kõigist taimedest aias
ja ajab suured oksad,
nii et taeva linnud võivad teha pesa selle varjus.”
Seeme.
Jumala riigi seeme.
Milline on Jumala riigi seeme?
See on 10-dollari küsimus. Isegi 1000-dollari küsimus.
Me tahame ju saada Jumala riigi saaki.
Jeesus ütleb, et puu ja vili peaksid olema head,
aga vili ei saa algust isegi mitte puust.
Puus sünnib seemnest, kuid mis see seeme siis on?
Millest kasvab puu, mis kannab head vilja?
Piibel ütleb meile ka seda.
Luuka 8:11 ütleb Jeesus otse:
"Seeme on Jumala sõna."
Seeme, millest kasvab Taevariigi puu ja mis kannab me elus head vilja,
on Jumala Sõna.
Kõik saab alguse Jumala Sõnast.
Sõnast kasvab puu, mis kannab vilja.
Me saame uue vaatenurga Jumala Sõnale.
Need ei olegi enam lihtsalt sõnad, vaid need on seemned.
Piibel ei olegi enam lihtsalt raamat,
vaid seemnepakk täis imelisi vägevaid seemneid,
mis kannavad sellele Sõnale ja seemnele vastavat vilja.
Me räägime sellest just selle pärast,
et tahame teile näidata, mida Jumal on meile näidanud -
me võime ise otsustada, millist vilja me elu kannab.
Võime teadlikult kasvatada selliseid puid,
milliseid me soovime oma elus olevat.
Võime teadlikult saada head vilja. - Võime seda teha meelega.
Täna vaatame tähendamissõna külvajast.
Loen Markuse 4:2:
"Ta õpetas neid palju tähendamissõnadega.
Ja ta ütles neile oma õpetuses: Kuulake!""
See on sõna, mida Jeesus kasutas sageli.
Ta ütles: "Kellel on kõrvad, see kuulgu."
Kui sul on kõrvad, siis kuula.
Siin Ta ütleb jälle: Kuulake!"
Laiendatud piiblitõlkes on kirjas: "Pööra sellele tähelepanu!"
Pane tähele. NB!
Ära maga, vaid kuula. - Kuula nüüd, Joy!
"Vaata, külvaja läks välja külvama."
Kes see külvaja on, kes läks külvama?
"Ja külvamisel juhtus, et osa seemet pudenes tee äärde
ning linnud tulid ja nokkisid selle.
Ja osa kukkus kivisele maale, kus sel polnud palju mulda,
ja see tärkas kohe, sest sel polnud sügavat mulda,
ent kui päike tõusis, siis see närtsis ja kuivas ära, sest sel ei olnud juurt.
Ja osa seemet kukkus ohakate sekka,
ning ohakad tõusid ja lämmatasid selle
ning see ei andnud vilja.
Ja osa kukkus heasse mulda ja andis sirgudes ja kasvades vilja
ning kandis kolmekümne- ja kuuekümne- ja sajakordselt.”
Ja ta ütles: Kel kõrvad on kuulda, kuulgu!”
Jälle, uuesti. - Ta ütleb seda uuesti.
Laiendatud piiblitõlkes öeldakse: "Pange tähele ja mõistke."
Selles tähendamissõnas räägib Jeesus seemnest
ja sellest, kuidas see kannab vilja, kui see langeb heasse mulda.
Jüngrid ei mõistnud, mida Jeesus sellega mõtles.
Kui loeme Markuse evangeeliumist edasi,
siis salmis 10 on öeldud: "Kui Jeesus jäi koos kaheteistkümne jüngri
ja mõne teisega omaette,
küsisid need temalt seletust nende tähendamissõnade kohta.
Ja ta ütles neile: Teie kätte on antud Jumala riigi saladus,
aga neile väljasolijaile ilmneb kõik tähendamissõnades,
et nad vaadates vaataksid ega näeks ja kuuldes kuuleksid ega mõistaks,
et nad ei pöörduks ega antaks neile andeks.”
Ja Jeesus ütles neile: Teie ei tea isegi selle tähendamissõna tähendust,
ja kuidas te siis võiksite mõista mis tahes muud tähendamissõna?"
Nüüd Ta ütleb jälle midagi tähtsat.
Ta ütleb, et kui me ei mõista isegi seda tähendamissõna,
kuidas võiksime siis mõista kõiki teisi tähendamissõnu?
Jeesus ütleb seega umbes nii,
et see on võtmeks tähendamissõnadele.
See on kõikide tähendamissõnade ema.
Kõige tähtsam tähendamissõna. Tähendamissõnade alus.
Esmalt peab mõistma seda, et suudaks mõista teisi.
Siin näeme jälle, kui oluline on lugeda Piiblit aeglaselt.
- Seda peab mõttega lugema.
Ja peab olema valmis peatuma.
Kui peatume selle Sõna juures, hakkab Püha Vaim õpetama.
Ta hakkab esile tõstma asju, mis on mingil moel tähtsad.
Kui peatume Jumala Sõna juures ja loeme kuuljate kõrvadega
ning mõtiskleme Jumala Sõna üle nii, et Püha Vaim saab rääkida,
siis saame ka ilmutusi ja sõnum jõuab kohale.
Siis saame mõista, sest Jeesuse sõnad on suure kaaluga.
Need on täis elu.
Juba praegu, kui mõtiskleme selle tähendamissõna üle,
võime teha seda aeglaselt nagu suutäis haaval mäludes.
Ta tahab, et peatuksin selle juures.
Jeesus on armuline ega pilka oma jüngreid stiilis:
"Te ei mõista seda tähendamissõna. Astuge parem tee pealt eest!"
Salmis 14 Ta selgitab seda neile.
Ta ütleb, et see on oluline ja neil tuleks seda mõista.
Ta jätkab ja ütleb salmis 14: "Külvaja külvab sõna."
Jeesus ütleb otse, et tähendamissõnas olev seeme
ei ole mingi taime seeme, vaid Jumala Sõna.
"Alguses oli Sõna. Kõik on tekkinud Sõna läbi.
Ilma Sõnata ei ole tekkinud midagi" ütleb Piibel.
Ka Johannese evangeeliumi alguses öeldakse, et alguses oli Sõna.
See räägib meile sellest, et kui tahame saada vilju -
kui soovime Jumala riiki oma ellu, siis tuleb alustada Sõnast.
Kõik algab Jumala Sõnast.
Kogu universumis pole midagi võimsamat kui Jumala Sõna.
Piibel ütleb, et Jumal lõi kõik Sõnaga
ja hoiab kõike oma Sõna jõul koos.
Kõik nähtav on sündinud Sõna kaudu.
Piibel ütleb, et miski pole tekkinud ilma selleta.
Kõik on tekkinud Sõna läbi.
Sõna on seeme.
Jeesus selgitab ja ütleb, et Sõna on seeme.
Seeme on Sõna. Imesid tegev seeme.
Sõne on see, mis tekitab Taevariigi vilju.
Nüüd saame otsustada.
Kui Jeesus ütleb, et Sõna on seeme,
siis võime otsustada, et hakkame külvama seda oma ellu.
Kui külvame Jumala Sõna oma südamesse,
siis see kannab Sõnale vastavat vilja.
Kui seeme juurdub, kasvavad puud,
mis kannavad Jeesuse sõnul
kolme-, kuuekümne- või sajakordselt vilja.
Sellest Jeesus räägibki, kui ta selgitab seda tähendamissõna.
Markuse 4:15: "Teeäärsed on need, kuhu külvatakse sõna,
ja kui nad vaid kuulevad, tuleb kohe saatan
ja võtab ära neisse külvatud sõna."
Ma tunnen selle ära, kui kuulen:
"Tema vermete läbi oleme saanud terveks",
kuna kohe tekib mõte: "Äh, see küll tõsi ei ole.
See oleks liiga hea, et olla tõsi."
Sama kirjakoht on ka Matteuse 13:19:
"Igaühe juurde,
kes sõna Kuningriigist kuuleb, ent ei mõista,
tuleb kuri ning riisub külvatu ta südamest.
See on tee äärde külvatu."
Jeesus rõhutab seda, kui oluline on, et mõistaksime
ega uuriks Sõna vaid pinnapealselt.
Kui me ei mõista esimese korraga,
peaksime paluma abi ja uurima, kuni mõistame.
Et seeme võiks meis tõesti idaneda.
Seda tasub eriti teha nende kirjakohtadega, mis häirivad.
Näiteks eelmisel nädalal häiris mind tugevalt sõna "edu".
Seda on Piiblis mitmel korral mainitud.
Eelmisel nädalal uurisin Piiblist, mida see sõna "edu" tähendab?
Miks seal kasutatakse seda sõna nii tihti ja mida Piibel sellega mõtleb?
Me ei hakka praegu seda lahkama,
aga kui mingi sõna mind häirib või kui ma ei mõista seda,
siis ma lähen ja uurin, mida see õieti tähendab?
Kui seda mõistan, saab sellest ilmutus ja see jõuab mulle kohale.
Läheme edasi. Jeesus jätkab Markuse 4:16:
"Mis kivisele maale külvati,
on see, kes sõna kuuleb ja selle kohe rõõmuga vastu võtab,
aga tal enesel pole juurt, vaid ta on heitlik -
kui teda sõna pärast hakatakse rõhuma või taga kiusama,
laseb ta end kohe eksitada."
Piibel ütleb, et kitsikus või tagakius tuleb Jumala Sõna tõttu.
Oleme märganud, et jutlustades või rääkides tervenemisest,
pole see kõikide jaoks just eriti lihtne seedida.
Mõned on pikka aega kannatanud
ja kui keegi tuleb väitma, et Jumal tahab teda tervendada,
siis see võib tekitada kehva tunde.
Sellest hoolimata on Jumal endiselt meie tervendaja.
Kui me ei hoia sellest kinni, ei näe me ka kindlalt ühtki imet.
Tagakius tuleb Jumala Sõna pärast
ja seepärast on tähtis sellest kinni hoida.
Jumala Sõna pärast hakatakse rõhuma või taga kiusama.
Hingevaenlane tahab Sõna ära varastada,
sest Sõna on see, mis kannab mu elus vilja.
Sõna on see, mis pannakse proovile.
Jumal ei viivita meelega oma lubaduste täitmisega,
vaid ahistus, tagakius ja katsumused tulevad Sõna pärast.
Sõna pannakse proovile, Sõnast on oluline kinni pidada.
See julgustab mind.
Kirjakoht jätkub Markuse 4:18:
"Ja teised on need, mis ohakate sekka külvati:
need on sellised, kes sõna küll kuulevad,
ent selle ajastu muretsemised ja rikkuse petlik ahvatlus
ja mitmesugused muud himud haaravad neid
ja lämmatavad sõna ära ning see jääb viljatuks."
See seeme ehk Jumala Sõna võib ka viljatuks jääda.
See on tänapäeval tavaline. - See on tõesti tavaline tänapäeval.
Selle põhjuseks on mobiilid. - Näiteks need jah.
See on selline asi, mis tuleb kergelt minu ja Sõna vahele.
See on nii ahvatlev. Selle sisu on nii ahvatlev.
Olen märganud, et kui ma netis liiga palju surfan,
siis mu vaimukõrvade kuulmisvõime nüristub.
Minu vaimulik teravus nüristub.
Ma muutun lodevaks ja keskendumisvõime Sõnale lõtvub.
Telefon on ju kogu aeg ligi.
Kui ma loen ja uurin Sõna, siis mobiil kogu aeg justkui hüüab:
"Vaata, kas keegi on saatnud sõnumi või on äkki Facebookis midagi uut?
Kas keegi on su sõnumile vastanud? Kas lapsed on midagi kirjutanud?"
Mul tasub see vahel päris ära panna, et suudaksin keskenduda Sõnale.
Muidu see segab keskendumist ja siis juhtub minuga täpselt sedasi,
et muud himud lämmatavad Sõna ära ja see jääb viljatuks.
Jeesus tõstab selle esile, et Jumala tahe me elu jaoks on see,
et me kannaksime vilja. See on selgelt Jumala tahe.
Ta hoiatab, et kui me seda ei mõista,
siis see läheb meist täielikult mööda
ja kui me selle üle lihtsalt korraks rõõmustame
ja ahistuse ajal või kui me ei saagi näiteks terveks,
siis see ei kanna mingit vilja.
Kui me lihtsalt silmitseme Sõna ja oleme pisut aega rõõmsad,
siis murede tulles ei jaksa me lugeda ja arvame, et see ei toimigi
ja nii jääbki Sõna viljatuks.
Jeesus ei tõsta neid asju esile, et kellegi üle kohut mõista,
vaid selgitamaks meile, et on ka risk ja võimalus,
et Sõna ei kanna vilja.
Samas see võib vilja kanda.
Kui see kannab vilja, siis Jeesuse sõnul kannab see
kolmekümne-, kuuekümne- ja sajakordset vilja.
Oleme seda oma elus näinud.
Kui me pole vaatamata olukordadele ja vaenule alla andnud
ja oleme muredele ning katsumustele vaatamata
ikkagi uskunud sellesse,
et Jumal täidab kõik meie vajadused oma rikkust mööda,
olgu tormid millised tahes ja tundugu kõik vett vedama minevat.
Kui ei tundu olevat mingit võimalust, et me ka sellest jälle välja tuleksime,
siis kui me sellegipoolest kuulutame üksteisele
nii et suu krampis: "Jumal täidab kõik meie vajadused."
Kui teeme seda kõikidest hirmudest hoolimata,
siis on Jumala Sõna alati vägevam.
Kui me ei anna alla, siis see kannab alati vilja.
Täna tahame tõesti julgustada - Jumala Sõna kannab alati vilja.
Jumala Sõna kannab alati imelist vilja, kui me ei anna alla.
Aamen.
Palvetame koos sinuga
Aitäh Taevaisa, et Sinu Sõna on seeme.
Sinu Sõna on imeline seeme, mis kannab igavikulist vilja.
Aitäh Sinu Sõna eest, mis päästab, tervendab ja vabastab,
mis õnnistab ja tervendab igaühe,
kes seda kuuleb ja oma südamesse külvab.
Aitäh Isa, et võime teadlikult külvata Sinu Sõna
oma südamesse ja vaimu
ja et see kannab imelist vilja meie elus ja meie ümbruskonnas.
Tänan Isa, et oled lubanud, et Sinu Sõna kannab
kolmekümne-, kuuekümne- ja sajakordset saaki,
kui me seda oma südametesse külvame.
Issand, me oleme nii tänulikud Sinu Sõna eest.
Oleme nii tänulikud, et saame seista Su Sõna peal.
Me võime astuda Su Sõna peale ja seista mõlema jalaga selles,
sõltudes täielikult ja üleni Sinu Sõnast.
Issand, Sinu Sõna on kalju, millele võime rajada oma elu.
Issand, oleme nii tänulikud,
et see tähendab meie jaoks seda, et me elu ei kõigu ega värise.
Sest Sinu Sõna ei kõigu ega värise.
Issand, me võtame julgelt koos selle sammu
ja astume Sinu Sõna peale.
Me astume Piiblisse justkui sisse või otsekui sukeldume selle sisse.
Me sukeldume Sinu imelisse tõelisusse Issand.
Issand, aitäh, et võime tõesti elada Sinu Sõna sees.
Me võime elada Sinu Sõna sees. Võime elada Sinu Sõna maailmas.
Võime pidevalt õppida midagi uut ja pidevalt saada uusi teadmisi
selle kohta, kes me oleme ja kes Sina oled
ja mida me tegelikult võiksime teha.
Tunnen, et Issand tahab julgustada sind ja meid kõiki, öeldes:
"Minu Sõna on vägevam, kui kõik sinu olukorrad.
Minu Sõna on vägevam kõigest, mis maailmas olemas on.
Toetu minu Sõnale, kuuluta minu Sõna
ja sinu olukorrad muutuvad Sõnale vastavaks."
Aitäh Taevaisa Sinu Sõna väe eest.
Jeesuse nimel, aamen.
Kui soovid rohkem teada meie töö kohta,
siis külasta meie kodulehekülge: www.kristillinenkoulu.org
Tahame tänada kõiki, kes on palvetanud meie töö eest
ja kõiki, kes on toetanud me kristlikku kooli ja lasteaeda.
Infolehe andmetel oleme saanud juba 250 regulaarset toetajat.
Tuhat tänu teile toetajad!
Kui soovid lisainfot, siis infolehest saab teada,
et meie lasteaias on vabu kohti ja ka koolis on vabu õppekohti.
Tutvu kooliga läbi interneti ja tule meid külastama.
Kodulehe kaudu saab tellida ka neid raamatuid,
mis aitavad sul leida lähedase suhte Jumalaga
ja kasvada usus.
Kõik algab sellest, et sa õpid Teda tundma.
Jeesus on kõige algus ja lõpp.
Tule siis meiega tutvuma ja oleme tänulikud iga julgustuse eest
ning tagasiside eest, mida oleme teilt saanud.
Meile võib alati saata palvesoove,
sest palume kõigi palvesoovide eest, mida meile saadetakse.
Usume, et Jumal teeb just seda, mida Ta oma Sõnas on lubanud -
Ta tervendab, päästab ja vabastab.
Õnnistust!
Kas sul on igatsus levitada evangeeliumi?
Meil kõigil ei ole kutsumust minna laia maailma,
aga TV7 jõuab kõikjale maailmas.
Kui toetad TV7 tööd, siis toetad just seda,
et evangeelium jõuaks kõikjale maailma.
Tule siis osalema!
Helista numbrile 900 1770 Kõne maksab Eestis 10 eurot.
Võid kasutad ka kontonumbreid, mida näed peatselt ekraanil
või kasutada mobiili maksevõimalusi.
Tule ja osale evangeeliumi levitamises. Aamen.
Annetustelefon: 900 1770 (10 eur) Swedbank EE052200221048388411 SEB EE441010220109461019 Saaja: Taevas TV7
Tõlge: Meeli ja Marko Martin